18. APTERYGOGENEA. 



2. Thysaiiura 



auctore 



FILIPPO SILVESTRI. 



Cum tabulis duabus. 



Thysanura, a Gl. Dr. Sjöstedt in Germanorum Africa Orientali collecta, species 

 tres continent, quarum duae scientiae novae mihi videntur, tertia ad speciem, quam 

 ego siib nomine Machiloides malagassus^ descripsi, referenda est. 



Species duae novae sunt: Ctenohpisma targioniana, quae ad Ctenolepismae sec- 

 tionem, ad hunc diem speciem unam faunae mediterraneae continentem, pertinet et 

 Lepidospora afra. Lepidosporae generis species duae notae sunt: altera {L. braueri 

 Escher.) ex Seychellarum insulis, altera (L. gracilis Escher.) ex Sumatra. 



Machiloides inolagassvs a nie secundum exempla antennis et cercis mutilata et 

 in Madagascar lecta descriptus fuit. Exempla ex Africa Orientali characteribus in 

 exemplis ex Madagascar notatis haud distincta mihi videntur, comparatione autem 

 exemplarum integrorum ex Madagascar et ex Africa forsan in antennarum et cerco- 

 rum forma differentiae existere possunt. 



Farn. Lepismidae. 



Ctenolepisma targioniana sp. n. 



J Golor (exemplum in spiritu vini asservatum) terreus. 



Caput antice setis pluribus consuete acervatis instructum. Antennae (in exemplo 

 observato certe haud integrae) corporis longitudinem aequantes, gradatim magis 

 attenuatae. Palpi maxillares (Fig. 1) 5-articulati, tenues, sat longi, articulo tertio 

 ceteris longiore, articulo quarto quintum longitudine aequante. 



Palpi labiales (Fig. 2) articulo ultimo introrsum dilatato Vs in apice latiore 

 quam longiore. Thorax quam abdomen ^/a brevior et paullulum latior. 



Pedes breves, robusti, coxarum margine externo setis brevibus 2 — 3 irregulariter 

 seriatis, articulis ceteris setis et spinis ut figura 3 demonstrat, tarsi articulo primo et 

 secundo ad apicem interne setis 2—3 quam ceterae robustioribus, integris. 



Sterna parte mediana coxarum apicem spatio sat magno haud superante, in 

 metathorace (Fig. 4) fere Vs ad basim latiore quam longiore, angulis posticis rotundatis, 



' Redia, III. p. 332 (1906). 



